CELEX: 32011R0881
Language: bg
Date: 2011-09-02 00:00:00
Title: Регламент за изпълнение (ЕС) № 881/2011 на Комисията от 2 септември 2011 година за изменение на Регламент (ЕО) № 1137/2007 по отношение на състава на добавката „препарат от Bacillus subtilis DSM 17299“ (притежател на разрешителното Chr. Hansen A/S) и на нейната употреба във фураж, съдържащ мравчена киселина  Текст от значение за ЕИП

3.9.2011   
            
            
               BG
            
            
               Официален вестник на Европейския съюз
            
            
               L 228/9
            
         РЕГЛАМЕНТ ЗА ИЗПЪЛНЕНИЕ (ЕС) № 881/2011 НА КОМИСИЯТА
   от 2 септември 2011 година
   за изменение на Регламент (ЕО) № 1137/2007 по отношение на състава на добавката „препарат от Bacillus subtilis DSM 17299“ (притежател на разрешителното Chr. Hansen A/S) и на нейната употреба във фураж, съдържащ мравчена киселина
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:
   
               (1)
            
            
               Препаратът от Bacillus subtilis DSM 17299, спадащ към категорията „зоотехническите добавки“, е разрешен за десет години като фуражна добавка за пилета за угояване с Регламент (ЕО) № 1137/2007 на Комисията (2).
            
         
               (2)
            
            
               В съответствие с член 13, параграф 3 от Регламент (ЕО) № 1831/2003 притежателят на разрешителното предложи да се променят условията за разрешаване на Bacillus subtilis DSM 17299 с цел да се промени съставът на добавката, като се увеличи минималната концентрация, и да се позволи използването му във фуражи за пилета за угояване, съдържащи мравчена киселина. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан по-надолу „Органът“).
            
         
               (3)
            
            
               В становището си от 15 март 2011 г. Органът заключи, че увеличаването на минималната концентрация от 1,6 × 109 на 1,6 × 1010 CFU/g няма вероятност да създаде нови опасности и че измененият състав е съвместим с мравчената киселина. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (4)
            
            
               Условията, посочени в член 5 от Регламент (ЕО) № 1831/2003, са изпълнени.
            
         
               (5)
            
            
               Поради това Регламент (ЕО) № 1137/2007 следва да бъде съответно изменен.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1137/2007 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 септември 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 265, 2.10.2007 г., стр. 5.
   
      ПРИЛОЖЕНИЕ
      Приложението към Регламент (ЕО) № 1137/2007 се заменя със следния текст:
      
         
            „ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешителното
                     
                     
                        Добавка
                     
                     
                        Състав, химична формула, описание, аналитичен метод
                     
                     
                        Вид или категория животни
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешителното
                     
                  
                        CFU/kg пълноценен фураж със съдържание на 12 % влага
                     
                  
                        
                           Категория „зоотехнически добавки“. Функционална група: „стабилизатори на чревната флора“.
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 17299
                     
                     
                        
                                     
                                 
                                 
                                    
                                       Състав на добавката:
                                    
                                    Препарат от Bacillus subtilis DSM 17299, съдържащ минимум 1,6 × 1010 CFU/g добавка
                                 
                              
                                     
                                 
                                 
                                    
                                       Характеристика на активното вещество:
                                    
                                    
                                       Bacillus subtilis DSM 17299 концентрат от спори
                                 
                              
                                     
                                 
                                 
                                    
                                       Аналитичен метод
                                        (1):
                                    метод за преброяване чрез разстилане в триптон-соев агар с предварителна топлинна обработка на пробите фураж
                                 
                              
                     
                        Пилета за угояване
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    В указанията за употреба на добавката и на премикса да се посочат температурата на съхранение, допустимата продължителност на съхранение и устойчивостта на гранулиране.
                                 
                              
                                    2.
                                 
                                 
                                    Използването е разрешено във фуражи, съдържащи някой от следните кокцидиостатици: диклазурил, халофугинон, робенидин, декоквинат, наразин/никарбацин, лазалоцид натрий, мадурамицин амоний, монензин натрий, наразин, салиномицин натрий или семдурамицин натрий.
                                 
                              
                                    3.
                                 
                                 
                                    Съвместимостта на настоящата добавка с мравчена киселина е доказана.
                                 
                              
                     
                        22 октомври 2017 г.
                     
                  
      
      
         (1)  Подробна информация относно аналитичните методи може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.“